**Ministru kabineta noteikumu projekta**

**„Pilsonības un migrācijas lietu pārvaldes maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5. panta devītā daļa.Ministru kabineta 2011. gada 3. maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – Noteikumi Nr.333). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006. gada 3. oktobra noteikumu Nr. 811 „Pilsonības un migrācijas lietu pārvaldes nolikums” 4.5. apakšpunktu Pilsonības un migrācijas lietu pārvaldei (turpmāk – Pārvalde) ir tiesības sniegt maksas pakalpojumus.Šobrīd Pārvalde sniedz maksas pakalpojumus saskaņā ar Ministru kabineta 2013. gada 17. septembra noteikumu Nr. 886 „Pilsonības un migrācijas lietu pārvaldes maksas pakalpojumu cenrādis” 2.pielikumu (turpmāk – Noteikumi Nr.886). Saskaņā ar Noteikumu Nr. 333 18.1. un 18.2. apakšpunktu grozījumus noteikumos par maksas pakalpojumu cenrādi izdara, ja ir mainījušies apstākļi, kas ietekmē iestādes sniedzamo maksas pakalpojumu klāstu un ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus. Veicot maksas pakalpojuma izcenojuma aprēķinu, būtisks nosacījums, kas jāievēro, ir arī Likuma par budžetu un finanšu vadību 5. panta 12.1 daļā noteiktais, ka, nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas. Tā kā Noteikumi Nr.886 esošie pakalpojumu veidi ilgstoši nav pārskatīti, konstatēts, ka nepieciešamas izmaiņas maksas pakalpojumu cenrādī precizējot jau esošo pakalpojumu veidu definējumus, papildinot ar jauniem maksas pakalpojumiem, lai tie būtu vieglāk piemērojami un saprotamāki klientiem, kā arī ņemot vērā tiešo un netiešo izmaksu pieaugumu, maksas pakalpojumu aktualitāti un rentabilitāti, Pārvalde ir pārskatījusi maksas pakalpojumu izcenojumus.Noteikumu projekts (turpmāk – Cenrādis) paredz: 1. Aktualizēt maksas pakalpojumu izcenojumus, atbilstoši Noteikumu Nr.333 noteiktajām prasībām, līdz ar to nosakot cenas par sniegtajiem maksas pakalpojumiem atbilstoši ar pakalpojumu sniegšanu saistītajām faktiskajām izmaksām, kas salīdzinot ar 2013. gadu, ir augušas.

Izdevumu palielinājums saistīts ar laika posmā no 2015. gada līdz 2017. gadam veikto minimālās darba algas un atalgojumu skalas minimālā sliekšņa palielinājumu, kā arī izmaiņām tehniskos risinājumos un tiem nepieciešamajiem ieguldījumiem gan no izstrādes, gan no uzturēšanas viedokļa, ņemot vērā šobrīd novērojamo cilvēkdienas izmaksu augošo tendenci IT tirgū. Pārvaldes veiktajos iepirkumos par līdzīgiem programmēšanas darbiem pretendentu iesniegtajos piedāvājumos 1 cilvēkdienas cena 2016. gadā ir paaugstinājusies no 380 *euro*/dienā (gada sākumā) līdz 450 *euro*/dienā (gada nogalē). Ņemot vērā to, ka daudzi ERAF projekti IKT jomā tiks īstenoti vienlaicīgi, var prognozēt, ka drīzumā būs novērojama ievērojama IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu. Pārvaldes uzturētās informācijas sistēmas ir sarežģītas, tām ir jāgarantē ļoti augsta pieejamība un drošība, kā arī jānodrošina būtisku valsts pamatfunkciju veikšana. Aktualizējot maksas pakalpojumu izcenojumus, atbilstoši Noteikumos Nr.333 noteiktajām prasībām, tika izvērtēta katra maksas pakalpojuma nodrošināšanai nepieciešamo izdevumu pozīcija, aprēķinā tika iekļautas arī uz katra maksas pakalpojuma sniegšanu attiecināmās netiešās izmaksas. Detalizēts maksas pakalpojumu izcenojuma aprēķins pievienots noteikumu projekta sākotnējās ietekmes novērtējuma ziņojuma (anotācijas) 1. pielikumā – Detalizēts maksas pakalpojumu izcenojumu aprēķins.  1. Precizētas esošās pakalpojuma veidu definīcijas, lai tie būtu vieglāk piemērojami un saprotamāki klientiem.

Noteikumu projekts paredz aizstāt mērvienību “viens pieslēgums vienai fiksētai interneta protokola adresei” ar “viens pieslēgums”, attiecīgā izmaiņa paplašinās klienta pašreizējās iespējas atļaujot izmantot vairākas IP adreses vienam pieslēgumam (Cenrāža 4.1.apakšpunkts).Visā Cenrādī tiek precizēta definīcija nosakot, ka jauns lietotājs tiek ieviests Iedzīvotāju reģistra apskates sistēmā – aplikācijā, kas iepriekš nebija skaidri definēts.Tāpat ņemot vērā, ka Pārvalde ir pārzinis 13 valsts informācijas sistēmām, nevis tikai Iedzīvotāju reģistram, tad atsevišķos maksas pakalpojumos ir precizēta terminoloģija aizstājot “Iedzīvotāju reģistra” ar “Pārvaldes informācijas sistēmu”, lai varētus sniegt maksas pakalpojumus arī no citām Pārvaldes pārziņā esošajām informācijas sistēmām. 4.3. apakšpunktā tiek noteikts, ka lietotāja konta atbloķēšana notiek bez lietotāja rekvizītu izsniegšanas. Izmaiņas tiek ieviestas, lai disciplinētu klientus, kuriem uzkrāti parādi par Pārvaldes sniegtajiem pakalpojumiem. Šāda klientu disciplinēšana nepieciešama, jo lietotāja konta bloķēšana pēc konstatēšanas, ka klientam ir izveidojies parāds, ir manuāls darbs. Pēc parāda apmaksāšanas manuāli nepieciešams atbloķēt katru iestādes lietotāju un atkārtoti pievienot lomas saskaņā ar noslēgto līgumu. 1. Papildināt Pārvaldes sniegto maksas pakalpojumu cenrādi ar jauniem maksas pakalpojumiem:
* Iedzīvotāju reģistra tiešsaistes datu pārraides sistēmas esošā lietotāja rekvizītu atjaunošana un lietotāja konta atbloķēšana ar jaunu rekvizītu izsniegšanu klientam, kas izmanto Iedzīvotāju reģistra apskates sistēmu (aplikāciju) (Cenrāža 4.4. apakšpunkts):
* Iedzīvotāju reģistra tiešsaistes datu pārraides sistēmas tehniskā pieslēguma izmantošana: lietotājam atļautās interneta protokola adreses nomaiņa vai pievienošana Iedzīvotāju reģistra tiešsaistes datu pārraides sistēmā (esošam klientam), vienas atļautās IP adreses nomaiņa pret citu vienu IP adresi (Cenrāža 4.6. apakšpunkts);
* Iedzīvotāju reģistra tiešsaistes datu pārraides sistēmas tehniskā pieslēguma izmantošana: lietotājam atļautās interneta protokola adreses nomaiņa vai pievienošana Iedzīvotāju reģistra tiešsaistes datu pārraides sistēmā (esošam klientam), vairāk par vienu IP adresi vienam lietotājam (Cenrāža 4.7. apakšpunkts);
* Dokumentu sagatavošana ar arhīvā nodoto dokumentu kopiju apliecinājumu, ja nepieciešama papildu apstrāde (Cenrāža 15.punkts) – šāds pakalpojums nepieciešams, ņemot vērā Pārvaldes rīcībā esošo personas lietu skaitu un atsevišķu dokumentu nozīmīgumu personu civiltiesisko darījumu kārtošanā, mantojumu lietās vai tiesvedībās, kā rezultātā pieaug pieprasījums pēc kopiju apliecinājumiem, kas tieši skar Pārvaldes darbu.

Ņemot vērā, ka Pārvaldes pārziņā esošo informācijas sistēmu lietotāju skaits nepārtraukti palielinās (2014. gadā – 17724 lietotāji, 2015. gadā - 18840 lietotāji, 2016. gadā - 23356 lietotāji), pieaug arī juridisko personu, apvienību vai fizisko personu skaits, kuriem nepieciešama informācija normatīvajos aktos noteikto uzdevumu veikšanai (2014. gadā – 629 466, 2015. gadā – 695 425, 2016. gadā – 769 120), ir nepieciešams disciplinēt klientus un samazināt Iedzīvotāju reģistra tiešsaistes datu pārraides sistēmas lietotāju administrēšanas manuālās darbības, kas būtiski ietekmē Pārvaldes cilvēkresursu un tehnisko resursu izmaksas. 4.4.apakšpunkts ir izveidots, pamatojoties uz esošā cenrāža 4.3.apakšpunktu. Iepriekšējā redakcijā nebija skaidri definēts, vai lietotāja rekvizītu atjaunošana sevī ietver tikai lietotāja konta atbloķēšanu vai arī jaunu rekvizītu izsniegšanu. Lietotāja konta atbloķēšana ar jaunu rekvizītu izsniegšanu sevī ietver vairāk darbības un patērēto resursu, nekā vienkārša lietotāja konta atbloķēšana. Ņemot vērā to, ka aizvien vairāk klientu izvēlas nodrošināties pret pārrāvumiem tīkla darbībā un pieslēgumam izmanto vairākas IP adreses vai IP adrešu apgabalus (IPv4 vai IPv6), tad katru IP adresi nepieciešams manuāli atvērt Pārvaldes ugunssienā un manuāli pievienot katram lietotājam. IP adrešu pievienošana lietotājiem ir laikietilpīgs un manuāls darbs, kura procesā tiek iesaistīt gan Pārvaldes atbildīgie darbinieki, gan Iekšlietu ministrijas Informācijas centra darbinieki (IP adreses atvēršana ugunssienā). 1. No maksas pakalpojumu cenrāža nepieciešams svītrot pakalpojumus, kuri zaudējuši aktualitāti:
* brošūra "Metodiskie ieteikumi Latvijas pilsonības pretendentiem, gatavojoties Latvijas Republikas Satversmes pamatnoteikumu, valsts himnas teksta un Latvijas vēstures zināšanu pārbaudei" (Noteikumu Nr.886 14.1. apakšpunkts);
* brošūra "Latviešu valodas pārbaude" (Noteikumu Nr.886 14.2. apakšpunkts).

Tā kā grozāmo normu apmērs pārsniegtu pusi no spēkā esošo noteikumu normu apjoma, nolemts izstrādāt jaunus Ministru kabineta noteikumus „Pilsonības un migrācijas lietu pārvaldes sniegto maksas pakalpojumu cenrādis”.Lai nodrošinātu tiesiskās noteiktības principa ievērošanu, savlaicīgu informētību par jauno maksas pakalpojumu apmēriem, iestādes spēju savlaicīgi sagatavoties jauno maksas pakalpojumu administrēšanai, un saskaņotību ar valsts budžetu kārtējam gadam, projektam noteikts spēkā stāšanās laiks – 2018. gada 1. janvāris. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras vēlas saņemt Pilsonības un migrācijas lietu pārvaldes maksas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar maksas pakalpojumu pieprasīšanu un sniegšanu. |
| 3. | Administratīvo izmaksu monetārs novērtējums | Tiesību akta projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar maksas pakalpojumu pieprasīšanu un sniegšanu. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 181 084 | 0 | 30 403 | 30 403 | 30 403 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 181 084 | 0 | 30 403 | 30 403 | 30 403 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 181 084 | 0 | 30 403 | 30 403 | 30 403 |
| 2.1. valsts pamatbudžets | 181 084 | 0 | 30 403 | 30 403 | 30 403 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pilsonības un migrācijas lietu pārvalde (turpmāk – Pārvalde) ir izvērtējusi ar maksas pakalpojumu sniegšanu saistītos izdevumus un secināja, kair mainījušās materiālu, informācijas tehnoloģiju uzturēšana izmaksas, atlīdzības un citas izmaksas. Izmaiņas normatīvajos aktos un klientu pieprasījums nosaka nepieciešamību jaunu pakalpojuma veidu ieviešanai. Detalizēts ieņēmumu un izdevumu aprēķins ir pievienots anotācijas1.pielikumā. Precizējot Pārvaldes sniegto maksas pakalpojumu cenas, prognozēts, ka ieņēmumi no maksas pakalpojumiem un citi pašu ieņēmumi palielināsies par 30 403 *euro* un kopējais ieņēmumu apmērs no 2018. gada un turpmāk tiek plānoti 211 487 *euro* apmērā (aprēķins anotācijas 2.pielikumā).Ieņēmumu palielinājums 30 403 *euro* tiks izlietots izdevumu, kas saistīti ar maksas pakalpojumu sniegšanu segšanai. Palielinoties ieņēmumu apjomam, attiecīgi palielinās plānotais izdevumu sadalījums pa ekonomiskās klasifikācijas kodiem. Aprēķini (anotācijas 1.pielikums) veikti izvērtējot prognozēto sniegto maksas pakalpojumu skaitu gadā. No 2018. gada plānots izdevumu palielinājums par 30 403 *euro*, tajā skaitā atlīdzībai par 25 713 *euro* (1000 kods), preces un pakalpojumi samazinās par 13 235 *euro* (2000 kods), jo centralizācijas rezultātā IeM Informācijas centram nodoti izdevumu par datortehnikas, licenču uzturēšanu, un kancelejas preču izdevumi, pamatkapitāla veidošanas izdevumi palielinās par 18 636 *euro* (5000 kods). Informācija 4.pielikumā “Pilsonības un migrācijas lietu pārvaldes plānoto ieņēmumu no maksas pakalpojumiem un ar šo pakalpojumu sniegšanu saistīto izdevumu aprēķina kopsavilkums 2018. gadā un turpmāk”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2017. gada 10.jūlijā ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2017. gada 10.jūlijā Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Lasmane 67829741

liene.lasmane@pmlp.gov.lv

Brīvniece 67219453

ramona.brivniece@pmlp.gov.lv